Kristine Lilly

Kristine Marie Lilly, ezagunagoa Kristine Lilly izen laburraz (New York, AEB, 1971ko uztailaren 22a,) estatubatuar futbolari ohia da. Aurrelari jokatzen zuen. 23 urtez Estatu Batuetako emakumezkoen futbol-selekzioan jokatu du. FIFAko Emakumezkoen Munduko Kopako bost azken fase (1991, 1995, 1999, 2003 eta 2007) jokatu dituen futbolari bakarra da. Hiru Olinpiar domina ditu.

Biografia 
1971ko uztailaren 22an jaio zen New Yorken, izen bereko herrian. Lilly Wiltonen (Connecticut) hazi zen.

Ibilbidea 
Wiltonen, hazi zen herrian, Derek Lilly lehengusuak Wilton High Schooleko futbol-taldea entrenatzen zuen. 

Ipar Carolinako Unibertsitatera joan zen Chapel Hillen, eta 1991n Hermann Trophy saria irabazi zuen. Urte horretan bertan irabazi zuen FIFAren Munduko Txapelketa, eta Txinaren aurkako garaipenean, besteak beste, Mia Hamm, Michelle Akers, Julie Foudy, Brandi Chastain, Joy Fawcett nabarmendu ziren.

Nazioartean 
Debuta 1987ko abuztuaren 3an egin zuen, 16 urte bete eta 12 egunera, Txinaren aurka jokatutako partida batean.

Kristine Lilly da FIFAko Emakumezkoen Munduko Kopako azken bost faseak (1991, 1995, 1999, 2003 eta 2007) jokatu dituen futbolari bakarra. Nazioarteko 342 partidatan jokatu zuen Estatu Batuetako emakumezkoen futbol-selekzioarekin, eta 130 gol sartu zituen; kopuru hori ez du parekatu beste inork, ez gizonezkorik ez emakumezkorik.

Lilly da, halaber, azken fasean jokatu duen jokalaririk beteranoena: 36 urte eta 62 egun zituen, 2007ko irailean, taldeak 3-0 irabazi zuenean Ingalaterraren aurkako final-laurdenetan, Tianjinen.

Erreferentziak

Kanpo estekak 

Olinpiar Jokoetako dominadunak futbolean
2004ko Udako Olinpiar Jokoetako futbolariak
2000ko Udako Olinpiar Jokoetako futbolariak
1996ko Udako Olinpiar Jokoetako futbolariak
Ameriketako Estatu Batuetako emakume futbolariak
Newyorkarrak